חיל האוויר הצרפתי

חיל האוויר והחלל הצרפתי (בצרפתית: Armée de l'Air et de l'Espace, ובקיצור ALA, מילולית: צבא האוויר והחלל ) הוא הזרוע האווירית של הכוחות המזוינים של צרפת. החיל נוסד בשנת 1909 כשירות האווירי של צבא צרפת, והוא הוותיק מבין חילות האוויר בעולם. בשנת 1934 הפך לזרוע עצמאית. ב־2 ביולי 2020 הוא קיבל את שמו הנוכחי, חיל האוויר והחלל. בראש החיל עומד קצין בדרגת גנרל, ראש מטה חיל האוויר והחלל (בצרפתית: Chef d'Etat-Major de l'Armée de l'Air et de l'Espace בקיצור: CEMAAE). הוא כפוף לראש מטה הכוחות המזוינים (CEMA). לחיל האוויר תפקיד בכל אחד מחמשת התחומים האסטרטגיים שנקבעו בספר הלבן על הגנה וביטחון לאומי (LBDSN) שפורסם ב־2013 מודיעין והתראה – מודיעין אסטרטגי ומעקב מהחלל להערכת איומים. הרתעה – כוחות האוויר האסטרטגים (בצרפתית: Forces Aériennes Stratégiques): מטוסי מיראז' 2000 וראפאל חמושים בטילי שיוט גרעיניים ASMP ו-ASMP-A. מניעה – לחימה אקטיבית נגד איומים. חיל האוויר נלחם בכל סוגי ההברחות, ההגירה לא חוקית והפיראטיות. הוא פרוס באופן קבוע בסנגל, צ'אד, גבון, ג'יבוטי ואיחוד האמירויות. התערבות – חיל האוויר פועל במגוון רחב של משימות מחוץ לאדמת צרפת, החל מסיוע הומניטרי ועד מלחמה בטרור. הוא פרוס ב־12 מדינות ברחבי העולם. הגנה – חיל האוויר מופקד על הגנת צרפת מאיומים מהאוויר ומהחלל. הוא מפעיל מערכות מעקב שליטה ובקרה באוויר ובחלל, מגן על נכסים אסטרטגים ומשתתף בבקרה האווירית לזיהוי כל כלי טיס בשמי צרפת. בנוסף, הוא מסייע באירועים כמו אסונות טבע ומבצע משימות חיפוש והצלה, כיבוי שריפות, סיוע למטוסים במצוקה ומשתתף במלחמה בטרור. ראש מטה חיל האוויר והחלל (CEMAAE) מבקר חיל האוויר (Inspecteur de l'armée de l'Air בקיצור IAA) מפקד האווירייה של הז'נדרמריה הצרפתית (Commandant de la Gendarmerie de l'Air בקיצור CGA) מפקדת חיל האוויר. בראשה עומד אלוף חיל האוויר (Major Général de l’Armée de l’Air בקיצור MGAA). מטה חיל האוויר סגן לתכנון (Sous-Chef d’état-major Plans-Programmes בקיצור SCPP) סגן למבצעים (Sous-Chef d’état-major Activité בקיצור SCAc) סגן לשילוב ביצועים Sous-Chef d’état-major Performance – Synthèse בקיצור SCPS) נציגות הקצין הכללי ליחסי חוץ (Officier Général Délégué aux Relations Extérieures בקיצור OGDRE) הקצין הכללי לביטחון גרעיני (Officier Général Nucléaire et Sécurité בקיצור OGNS) מפקד מרכז המומחיות לתעופה צבאית (Commandant du Centre d’Expertise Aérienne Militaire בקיצור CEAM) מנהל מרכז ההדרכה, מילואים, ושותפויות של חיל האוויר ואסטרטגיות חלל Directeur du Centre d’études, Réserves, Partenariats de l’Armée de l’Air et Stratégiques Aérospatiales בקיצור CERPA – CESA) פיקודים פיקוד ההגנה האווירית והמבצעים האוויריים (CDAOA) (בצרפתית: Commandant la Défense Aérienne et les Opérations Aériennes) ממוקם ברובע באלאר (Balard) בפריז ומשרתים בו כ-800 חיילים. זהו פיקוד מבצעי האחראי על שמירת מרחב האווירי הלאומי וכן על תכנון, ניהול ופיקוח על פעולות אוויריות. פיקוד חיל האוויר (CFA) (בצרפתית: Commandement des Forces Aériennes) ממוקם בבסיס האוויר 106 בורדו-מריניאק. זהו פיקוד אורגני שתפקידו להכין את הכוחות ולתמוך ביחידות המבצעיות. הוא כולל: חטיבת התעופה הקרבית (BAAC) אחראית על כל מטוסי עליונות האווירית, התקיפה והסיור. חטיבת התמיכה בתמרון אווירי (BAAMA) מרכזת את כל המקצועות התומכים בפריסה, בהפעלה ותחזוקה של מערכות מעקב, מידע ותקשורת וכן מתקנים אוויריים ומתקנים בפריסה. חטיבת התמיכה והפריסה האווירית (BAAP) אחראית על כל מטוסי התובלה והקישור. חטיבת בקרת החלל האווירית (BACE) אחראית על אמצעי מעקב אוויריים ויבשתיים. חטיבת האוויר של כוחות הביטחון וההתערבות (BAFSI) אחראית על כוחות האבטחה, נוהגי כלבים וכבאים. חטיבת כלי נשק ומערכות לוגיסטיות (BASAL) אחראית על הפעלה ותחזוקה מבצעית של מערכות הנשק הקונבנציונליות של חיל האוויר (מערכת נשק אוויר, חימוש, ציוד נלווה) באמצעות טייסות התחזוקה. משרד כוחות אוויר מיוחדים (BFSA) מפקח על שלוש היחידות של כוחות האוויר המיוחדים: קומנדו מוצנח מס '10, טייסת תובלה 3/61 "פואטו" וטייסת מסוקי 1/67 "פירנאים". פיקוד חיל האוויר האסטרטגי (CFAS) (בצרפתית: Commandement des Forces Aériennes Stratégiques) הוא פיקוד שהוא גם אורגני (הכנת הכוחות) וגם מבצעי. הוא מרכיב גרעיני קבוע בכוח ההרתעה של צרפת לצד הכוח האסטרטגי של הצי. המטוסים בשירותו הם ראפאל, בואינג C-135 סטרטוליפטר ו-איירבוס A330 פניקס. פיקוד החלל (CDE) (בצרפתית: Commandement De l'Espace) אחראי על השימוש הצבאי בנכסי החלל הצרפתיים. הוא תומך במבצעי פיקוד ההגנה האווירית והמבצעים האוויריים (CDAOA) והמודיעין צבאי (DRM), משתתף בפיתוח ויישום יכולות חלל עם המרכז הלאומי לחקר החלל (CNES) וסוכנויות נוספות, ועוסק בשיתוף פעולה צבאי אירופי, ובינלאומי בענייני החלל. מנהלת משאבי אנוש (DRHAA) (בצרפתית: Direction des Ressources Humaines de l'Armée de l'Air) אחראית על גיוס, הכשרה, וניהול כוח האדם בחיל האוויר. בסיסים: חיל האוויר הצרפתי כולל בסיסים אווירים, וכוחות אוויר הפרוסים בצרפת ומעבר לים. בסיס אוויר – בסיס האוויר הוא היחידה המינהלית של חיל האוויר. ככזה, מפקדו הוא הנציג המקומי של ראש מטה חיל האוויר והחלל (CEMAAE). בסיס ההגנה – בסיסי ההגנה כוללים כוחות אוויר המשולבים עם יחידות ביטחון אחרות. מפקד בסיס ההגנה (ComBdD) מדווח לראש מטה הכוחות המזוינים (CEMA). נכון ל־2019 משרתים בחיל האוויר הצרפתי 40,800 חיילים ו-5,200 אזרחים. נשים מהוות 22% מהמשרתים בחיל וצוותי האוויר מהווים 7% מאנשי חיל האוויר. כוחות המילואים של חיל האוויר כוללים "מילואים מבצעיים" ו"מילואים אזרחיים". הראשון הוקם כגיבוי ליחידות הסדירות לביצוע משימות על אדמת צרפת. והשני הוקם כדי לקדם ולהפיץ ערכי הגנה וקשר עם הרשויות המקומיות והאוכלוסייה בכלל. תקציב חיל האוויר הצרפתי לשנת 2020 עומד על 7.5 מיליארד אירו, המהווים 20% מתקציב משרד הכוחות המזוינים. ראפאל – מטוס רב משימתי לעליונות אווירית, תקיפות אוויריות, איסוף מודיעין והרתעה גרעינית. מיראז' 2000C – מטוס עליונות אווירית נושא טילי אוויר-אוויר. מיראז' 2000D – מטוס תקיפה נושא נשק מונחה וטילי שיוט. מיראז' 2000N – מטוס תקיפה והרתעה גרעינית נושא טילי שיוט גרעיניים ASMP-A. מיראז' F1 – מטוס סיור ומעקב, נושא טילי אוויר-קרקע. האנטר RQ-5 EADS Harfang בואינג E-3 סנטרי – מטוס שליטה ובקרה. טווח הגילוי 400 ק"מ ומשך השהייה 8 שעות. איירבוס A340 – מטוס תובלה ארוך טווח למשימות לוגיסטיות. איירבוס A310 – מטוס תובלה בינוני. C-130 הרקולס – תובלה טקטית ומבצעים מיוחדים. איירבוס A400M – מטוס תובלה בעל יכולת תדלוק אווירי. CASA CN-235 – מטוס תובלה בינוני לסיור ומעקב. דאסו פלקון – מטוס תובלה קלה. TBM 700 - מטוס תובלה קלה. SA 330 פומה – מסוק תובלה טקטי בינוני. יורוקופטר קוגר EC725 – מסוק תובלה ארוך טווח לחיפוש והצלה קרבי ופינוי נפגעים. AS550 Fennec – מסוק תובלה קל לחיפוש והצלה. אלפא ג'ט - מטוס סילון קל לאימון מתקדם לטייסי קרב. מיוצר בשיתוף פעולה של חברת דאסו הצרפתית ודורנייה הגרמנית. Xingu EMB 121 - מטוס טורבופרופ דו מנועי להכשרת טייסים וצוותים למטוסי תובלה מתוצרת חברת Embraer הברזילאית. TB 30 Epsilon - מטוס בוכנה דו מושבי לאימון ראשוני לטייסי קרב מתוצרת SOCATA הצרפתית. גרוב G-120 - מטוס בוכנה דו מושבי לאימון ראשוני לטייסי תובלה מתוצרת חברת גרוב הגרמנית. SAMP/T - מערכת טילי קרקע-אוויר לטווח בינוני. מצוידת בטילי Aster מיצור משותף של צרפת ואיטליה. Crotale EDIR - טיל קרקע-אוויר לטווחים קצרים לכל מזג האוויר מתוצרת Thomson-CSF הצרפתית. אדולף פגו – אלוף ההפלות הראשון בהיסטוריה ובחיל האוויר הצרפתי. אתר האינטרנט הרשמי של חיל האוויר הצרפתי (בצרפתית) חיל האוויר הצרפתי, ברשת החברתית פייסבוק חיל האוויר הצרפתי, ברשת החברתית אקס (טוויטר) חיל האוויר הצרפתי, ברשת החברתית אינסטגרם "הקשר שלנו איתכם נמשך כבר 50 שנה", באתר חיל האוויר הישראלי, 1 במאי 2014 André Orban, France: Goodbye Air Force, hello Air and Space Force, Aviation24, ‏12 September 2020 (באנגלית) French White Paper on Defence and National Security, משרד ההגנה הצרפתי, ‏2013 (באנגלית) (Air-Sol Moyenne Portée) טיל שיוט לטווח בינוני מוטל ממטוס נושא ראש נפץ גרעיני Le Commandement de la défense aérienne et des opérations aériennes, Ministère des Armées, ‏14/03/2012 (בצרפתית) Présentation, Ministère des Armées, ‏08/10/2020 (בצרפתית) נכון ל-1 בינואר 2008 נחתמו 5,800 חוזים לשרות מילואים ממוצע של 25 ימים שירות פעיל בשנה. Les chiffres clés de la Défense 2020, Ministère des Armées, ‏21/09/2020 (בצרפתית)